Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19580

d) Ismert hangnyomásszint szinusz hullámát, vagy széles sávú zaját használó akusztikai kalibráló eszköz. Széles sávú zaj alkalmazása esetén a jelet túlterhelés nélküli jelszinten átlagos és maximum négyzetes középérték formájában kell leírni; 3.3 Érzékelő, felvevő és visszajátszó berendezések 3.3.1 Ha a bizonyítványt kiállító hatóság előírja, akkor a légijármű által keltett zajokat úgy kell rögzíteni, hogy a teljes hanganyag - az időrendi jeleket is beleértve - megőrződjön. A mágnesszalagos rögzítés alkalmazása elfogadható. 3.3.2 A rendszer egészének karakterisztikái egyezzenek meg az IEC (Nemzetközi Elektrotechnikai Bizottság) 179-es számú1 kiadványa azon szakaszainak ajánlásaival, amelyek a mikrofon, erősítő és jelző 2007/70/II. szám műszer karakterisztikákkal foglalkoznak. A 179-es számú1 IEC "precíziós hangszint mérők" címet viselő kiadványak szövege és műszaki jellemzői hivatkozás formájában jelen Függelékbe belefoglalva szerepel(nek) és ezért a Függelék részét képezi(k).. Megjegyzés.- Ha mágnesszalagos rögzítő készüléket alkalmaznak, akkor az az IEC 561-es ajánlását teljesítő teljes rendszer részét képezi.1 3.3.3 45-11200 Hz frekvencia tartományban állandó amplitúdójú, érzékelhetően síkban folyamatos szinusz hullámra a teljes rendszer átvitele legyen az IEC 179 számú kiadvány1 az I. Típusú műszerekre a IV. Táblázatban és az V. Táblázatban az "A" súlyozási görbére vonatkozóan előírt tűréshatárokon belül. 3.3.4 A rögzített zaj jelet az IEC 1791 számú kiadványában meghatározottak szerint egy "lassú"-ként osztályozott dinamika jellemzőkkel rendelkező "A" szűrőn keresztül kell kiolvasni. Megjegyzés.- A nagy repülési sebességekkel végzett vizsgálatok során a tényleges szint eléréséhez "gyors" dinamika jellemzők válhatnak szükségessé. 3.3.5 A berendezést a szabad mezős kalibrálásra használatos berendezésekkel akusztikusan kalibrálni kell. A mérő rendszer össz érzékenységét a repülőgép egy sorozat repülésének zajszint mérését megelőzően és követően ellenőrizni kell ismert hangnyomásszintet ismert frekvencián előállító akusztikus kalibrátor igénybevételével. Megjegyzés.- E célra általában névlegesen 124 dB-en és 250 Hz-en működő pisztofont alkalmaznak. 3.3.6 11 km/h-nál (6 csomónál ) nagyobb szél sebesség esetén a mikrofonhoz szélárnyékolót kell alkalmazni bármiféle repülőgép zaj mérésekor. Jellemzői biztosítsák, hogy használatakor a teljes rendszer, beleértve a szélárnyékolót is, teljesíti a fenti előírásokat. Ismerni kell az általa az akusztikai kalibrátor frekvencián okozott beviteli veszteséget is és azt bele kell foglalni a mérés elemzéséhez biztosítandó akusztikai referencia szintbe. 1 Módosításait is beleértve. A kiadvány beszerezhetőségi helye: Central Office of the International Electrotechnical Commission, 3 rue de Varembé, Geneva, Switzerland. 3.4 Zajmérési eljárások 3.4.1 Az összes mikrofont egy ismert irányba kell beállítani, hogy az észlelt és legnagyobb erősségű hang, lehetőleg pontosan abból az irányból érkezzen, amelyre a mikrofonokat kalibrálták. A mikrofonok érzékelő elemei a földtől kb. 1,2 m (4 láb) magasságban legyenek elhelyezve. 3.4.2 Minden vizsgálat előtt és után közvetlenül, a rendszer megörökített akusztikai kalibrálását a helyszínen, akusztikai kalibrátort alkalmazva el kell végezni a rendszer érzékenységének ellenőrzése céljából, illetve a hangszint adatok elemzéséhez egy akusztikai referencia szint biztosítása céljából. 3.4.3 A rendszer erősítését olyan szintre állítva, mint amelyet a repülőgép zajméréshez fognak használni, a vizsgálat helyszínén a környezeti zajt, beleértve a környezeti zajt és a rendszer elektromos zaját is, meg kell határozni és rögzíteni kell. Ha a repülőgép hangnyomásszintje legalább 10 dB(A)-val nem haladja meg a háttér hangnyomásszintet, akkor a háttér hangnyomásszint megfigyelt hangnyomásszintre gyakorolt hatásának figyelembe vételéhez megfelelő jóváhagyott korrekciókat kell alkalmazni. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes